SPED3400 – Minoritets- og migrasjonsrelaterte lærevansker
Sensor veiledning vår 2019
[bookmark: _GoBack]SPED3400 er på 15 studiepoeng og som undervises i vårsemesteret. 
Kort om emnet
Minoritets- og migrasjonsrelaterte lærevansker omfatter
· individ, kultur og samfunn
· minoriteter og mangfold i skole, barnehage og samfunn
· morsmål og norsk som andrespråk
· tospråklig lese- og skriveutvikling
· minoritetselever med særskilte behov
· rammer og regelverk

Hva lærer du?
Kunnskapsmål
Emnet skal gi kunnskap om språklige- og kulturelle forutsetninger for utvikling og læring. Søkelyset rettes mot språklige og kulturelle minoritetselever og deres utfordringer i opplærings- og utdanningssammenheng.
Deltakere får kunnskap om kartlegging, planlegging, undervisning/opplæring og evaluering av pedagogiske tiltak rettet mot elever med særskilte opplæringsbehov knyttet til minoritets- og/eller migrasjonsrelaterte forhold som kulturbakgrunn, minoritetstilhørighet og tospråklighet.
Emnet gir innsikt i hvordan skole og barnehage kan tilrettelegge for inkludering, utvikling og læring for elever med minoritets- og/eller migrasjonsbakgrunn.
Ferdighetsmål
Undervisningen skal bidra til at studentene utvikler ferdigheter som styrker evnen til å kunne
· reflektere over og kritisk vurdere fag- og forskningslitteratur
· kontemplere over egen kunnskap og ferdigheter innen fagfeltet
· anvende faglige kunnskaper på praktiske problemstillinger
Generell kompetanse
Det skal legges grunnlag for studentenes videre profesjonell utvikling gjennom kunnskaper, holdninger og ferdigheter. Målet er at hun/han ut fra sin kompetanse skal kunne
· delta i spesialpedagogisk og tverrfaglig kartlegging
· planlegge og gjennomføre tiltak på individ og systemnivå
· utdype og søke ny kunnskap og innsikt innen aktuelle forsknings- og anvendelsesområder          
https://www.uio.no/studier/emner/uv/isp/SPED3400/
     
Våren 2019 ble det gitt følgende oppgaver:
 Oppgave 1
Svar på en av følgende to oppgaver (enten 1a eller 1b)
1a) Redegjør for andrespråklæring og hvordan barn tilegner seg et andrespråk. Diskuter faglige utfordringer i andrespråkundervisning.
1b) Redegjør for morsmålets betydning for utviklingen av leseforståelse og drøft tiltak som kan bidra til at språklige og kulturelle minoritetselever får god leseforståelse.
Oppgave 2
Svar på en av følgende to oppgaver (enten 2a eller 2b)
2a) Redegjør for hva som forstås med migrasjonsrelaterte lærevansker og drøft den spesialpedagogiske relevansen av begrepet migrasjonsrelaterte lærevansker.
2b) Redegjør for og drøft den spesialpedagogiske relevansen av kunnskap om kultur og kulturforskjeller.

Universitetets karakterbeskrivelse ved bruk av bokstavkarakterer (https://www.uio.no/studier/eksamen/karakterer/mnebeskrivelsen)
legger vekt på vurderingsevne og selvstendighet. Dette er derfor en generisk sensorveiledning som vektlegger generelle egenskaper ved studentbesvarelsen
(se H. Hermansen: Utforming av vurderingskriterier og sensorveiledninger – sentrale spørsmål og avveininger. UiO: LINK – Senter for læring og utvikling). I tillegg til vurderingsevne og selvstendighet forventes det at kandidatene dokumenterer kjennskap til og forståelse for relevant pensumlitteratur (https://www.uio.no/studier/emner/uv/isp/SPED3400/v19/pensumliste/index.html). 
Det forventes at kandidatene bruker pensumlitteraturen til å besvare 
eksamensoppgavene (1a eller1b og 2a eller 2b).

I forelesning og på PowerPoint har studentene har fått presentert følgende generelle krav til eksamensbesvarelsen:
· Oppgaveteksten må besvares
· Det kan være nødvendig å presisere og avgrense det som det spørres om
· Redegjør for sentrale begreper og relevant teori
· Vis kunnskap i tråd med emneplanen, pensum og forelesningene
· Drøft relevante momenter
· Begrunn ved hjelp av teori, empiri og/eller logikk
· Teksten skal være logisk og klar
· Besvarelsen skal være disponert logisk med indre sammenheng
· Besvarelsen bør bære fyldig, men besvarelsens lengde er ikke avgjørende

For å få toppkarakter må kandidaten relatere relevant pensumlitteratur til eksamensoppgaven, framstille en tydelig sammenheng mellom teori og oppgavetekst og drøfte sentrale momenter på en ryddig og balansert måte.
For å få ståkarakter forutsettes som et minimum at kandidaten redegjør for noe relevant fagstoff fra pensum.

